Document ID: 32003R0227

Kommissionens forordning (EF) nr. 227/2003
af 5. februar 2003
om berigtigelse af forordning (EF) nr. 214/2003 om genindførelse af præferencetolden ved indførsel af enkeltblomstrede nelliker (standard) med oprindelse på Vestbredden og i Gazastriben
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 4088/87 af 21. december 1987 om betingelserne for anvendelse af præferencetold ved indførsel af visse af blomsterdyrkningens produkter med oprindelse i Israel, Jordan, Marokko og Cypern samt på Vestbredden og i Gazastriben(1), senest ændret ved forordning (EF) nr. 1300/97(2), særlig artikel 5, stk. 2, litra b), og
ud fra følgende betragtninger:
(1) Formålet med Kommissionens forordning (EF) nr. 214/2003(3) er at ophæve Kommissionens forordning (EF) nr. 24/2003 af 6. januar 2003 om suspension af præferencetolden og genindførelse af tolden ifølge den fælles toldtarif ved indførsel af mangeblomstrede nelliker (spray) med oprindelse på Vestbredden og i Gazastriben(4) og at genindføre præferencetolden ved indførsel af mangeblomstrede nelliker (spray) med oprindelse på Vestbredden og i Gazastriben.
(2) Der har indsneget sig en fejl i titlen og også i den dispositive del og betragtningerne i forordning (EF) nr. 214/2003, for så vidt som der nævnes "enkeltblomstrede nelliker (standard)" i stedet for "mangeblomstrede nelliker (spray)". Det er derfor nødvendigt at berigtige forordning (EF) nr. 214/2003 med tilbagevirkende kraft for indførslen af mangeblomstrede nelliker (spray) med oprindelse på Vestbredden og i Gazastriben -
UDSTEDT FØLGENDE FORORDNING:
Artikel 1
Forordning (EF) nr. 214/2003 berigtiges således:
1) I titlen og betragtning 5 og 6 erstattes ordene "enkeltblomstrede nelliker (standard)" af "mangeblomstrede nelliker (spray)".
2) I artikel 1, stk. 1, erstattes ordene "enkeltblomstrede nelliker (standard)" af "mangeblomstrede nelliker (spray)".
Artikel 2
Denne forordning træder i kraft på dagen for offentliggørelsen i De Europæiske Unions Tidende.
Den anvendes for indførslen af mangeblomstrede nelliker (spray) fra den 4. februar 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. februar 2003.

Labels: 3
18
6